Държавен вестник, бр. 26, 2012 г., стр. 25

БРОЙ  26	
Д Ъ Р Ж А В Е Н  В Е С Т Н И К 	
СТР.  25  
на правата за ползване на индустриалната 
собственост на хардуер или софтуер в игрални 
съоръжения.
15. „Вносител и разпространител“ е лице, 
което внася и предлага за продажба или пол­
зване игрално оборудване за хазартна дейност.
16. „Помощни и спомагателни дейности“ са 
обслужващите дейности на организаторите на 
хазартни игри, като поддръжка и ремонт на 
собствено игрално оборудване, публикуване, 
излъчване и издаване на информация, която 
не представлява реклама и е във връзка с 
дейността, кафе-бар и други подобни.
17. „Повторно“ е нарушението, извършено, 
след като лицето е било санкционирано за 
същото нарушение с влязло в сила наказа­
телно постановление през срока на действие 
на издадения лиценз.
18. „Съдружник или акционер с квали­
фицирано участие“ е лице, което притежава 
повече от 33 на сто от дяловете, съответно 
от акциите на дружеството.
19. „Инвестиции“ са инвестиции в мате­
риални и нематериални активи, свързани с 
организирането на дейности по чл. 1, т. 1 
и 2. Инвестициите следва да са свързани с 
придобиването и/или придобиването чрез 
финансов лизинг на следните активи:
а) игрално оборудване;
б) джакпот системи (хардуер и софтуер);
в) комуникационно оборудване;
г) оборудване и системи (хардуер и софтуер) 
за организиране на дейности по този закон; 
д) помещения за организиране на дейности 
по този закон;
е) инвестиции за придобиване на активи по 
договори за финансов лизинг, за преустрой­
ство и оборудване на помещения, в които се 
организират дейности по този закон, както и 
за техническа инфраструктура.
20. „Средства за организиране на играта“ 
и „средства за организиране на дейността“ са 
парични средства – краткосрочни финансови 
активи под формата на парични наличности 
(налични в брой пари и безсрочни депозити) 
и/или парични еквиваленти (краткосрочни, 
високоликвидни вложения, които са лесно­
обратими в съответни парични суми и които 
съдържат незначителен риск от промяна в 
стойността им).
21. „Пункт за залози“ е място, където се 
приемат залози и се изплащат печалби. 
22. „Печалба с незначителна стойност“ е 
парична или предметна печалба на стойност 
до 20 лв.
23. „Пряка реклама на хазартни игри“ е 
разпространявана във всякаква форма, с вся­
какви средства информация, която директно 
приканва потребителите да участват в хазартни 
игри, включително като създава впечатление, 
че с участието в играта потребителите ще могат 
да разрешат лични или финансови проблеми 
или ще постигнат финансово благополучие, 
или приканва гражданите да участват в играта 
с обещания за големи печалби. 
24. „Игрална сесия“ при хазартни игри от 
разстояние, организирани и провеждани на 
виртуални игрални маси или виртуални играл­
ни автомати, е процесът на игра, който започва 
с направен залог от регистриран участник за 
дадено игрално място в централната компю­
търна система на организатора и приключва 
с изиграването на залога или с изплащането 
на печалба в резултат на направения залог.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Този закон отменя Закона за хазарта 
(обн., ДВ, бр. 51 от 1999 г.; изм., бр. 103 от 
1999 г., бр. 53 от 2000 г., бр. 1, 102 и 110 от 
2001 г., бр. 75 от 2002 г., бр. 31 от 2003 г., 
бр. 70 от 2004 г., бр. 79, 94, 95, 103 и 105 от 
2005 г., бр. 30 и 54 от 2006 г., бр. 109 и 110 
от 2007 г., бр. 42, 74 и 82 от 2009 г., бр. 50 от 
2010 г., бр. 35, 60 и 77 от 2011 г.).
§ 3. (1) Съществуващата до влизането в 
сила на този закон Държавна комисия по 
хазарта запазва статута и функциите си на 
орган, осъществяващ държавния надзор върху 
хазарта, като продължава дейността си при 
условията и по реда на този закон.
(2) Устройственият правилник на Дър­
жавната комисия по хазарта се привежда 
в съответствие с изискванията на закона в 
едномесечен срок от влизането му в сила.
§ 4. (1) Подзаконовите нормативни актове 
по прилагането на отменения Закон за ха­
зарта запазват действието си, доколкото не 
противоречат на този закон.
(2) Министерският съвет приема подзако­
новите нормативни актове по прилагането на 
закона, както и измененията и допълненията в 
актовете по ал. 1, ако не се налага изричната 
им отмяна, в срок до три месеца от влизането 
в сила на закона. 
§ 5. Образуваните производства по подадени 
искания за издаване на разрешения и за про­
мени по издадени разрешения се довършват 
по реда на отменения Закон за хазарта.
§ 6. По отношение на сроковете, които са 
започнали да текат преди влизането в сила 
на закона, се прилагат разпоредбите на от­
менения Закон за хазарта.
§ 7. (1) Издадените по реда на отменения 
Закон за хазарта разрешения запазват дейст­
вието си, като след влизането в сила на този 
закон имат действието на съответния лиценз 
по чл. 22, ал. 1, т. 1 или т. 2.
(2) Лицата, получили разрешения по отме­
нения Закон за хазарта, са длъжни да приведат 
организацията и дейността си в съответствие 
с този закон в срок до 15 месеца от влизането 
му в сила.